ตฤณ เศรษฐโชค

ตฤณ เศรษฐโชค มีชื่อจริงว่า โชคชัย ตันประเสริฐ  เป็นนักแสดงชาวไทย เป็นลูกชายคนเดียวของครอบครัว เข้าเรียนระดับชั้นอนุบาลที่โรงเรียนบ้านเด็ก จากนั้นศึกษาที่โรงเรียนกรุงเทพคริสเตียนวิทยาลัย เข้าศึกษาต่อระดับอุดมศึกษาที่ที่มหาวิทยาลัยกรุงเทพ ก่อนจะเปลี่ยนมาเรียนคณะมนุษย์ศาสตร์ มหาวิทยาลัยหอการค้าไทย

เริ่มเข้าสู่วงการบันเทิงจากการถ่ายแบบในนิตยสาร เรา โดยเริ่มต้นอาชีพนายแบบตั้งแต่ชั้น ม. 5 จากนั้นก้าวสู่วงการแสดง จากภาพยนตร์เรื่อง เธอกับเขาและรักของเรา ที่ได้ร่วมแสดงกับอรพรรณ พานทอง และ อรุณ ภาวิไล หลังจากนั้นได้เล่นหนังฟอร์มใหญ่ของฉลอง ภักดีวิจิตรเรื่อง เพชรเสี้ยนทอง  ซึ่งแสดงนำร่วมกับ พิม วัฒนพานิช, ฉัตรชัย เปล่งพานิช, สรพงศ์ ชาตรี, อลิศ คริสตันและ สุรศักดิ์ วงศ์ไทย

หลังจากนั้นได้เซ็นสัญญาเป็นนักแสดงกับทางช่อง 3 มีผลงานละครอย่างเช่น วัยอลวน และมีผลงานตามมาอย่าง แก้วตาพี่, นกน้อยในไร่ส้ม, แรงหึง, รอยมาร และ สี่แผ่นดิน และผลงานภาพยนตร์ตามมาอีก เขาโด่งดังจากการเป็นพระเอกในภาพยนตร์โฆษณา มัมโรลออน มีนางแบบคือ จิ๋ม สุขุมาภรณ์ สุทธิศรีศิลป์ 

ปัจจุบันตฤณ เศรษฐโชคยังคงทำงานในวงการบันเทิงไทย มีผลงานทั้งภาพยนตร์และละคร เช่นภาพยนตร์เรื่อง คนเล่นของ และละครโทรทัศน์เช่น ไฟโชนแสง, แจ๋วใจร้ายกับคุณชายเทวดา รวมทั้งเป็นผู้จัดละครในฐานะค่ายนวประทานพร โดยเริ่มจากละครเรื่องแรก คือ ยมบาลเจ้าขา ทางช่อง 7

ผลงานการแสดงภาพยนตร์ 

 เธอกับเขา และรักของเรา (2530) รับบท เปา
 เพชรเสี้ยนทอง (2530) รับบท เชษฐนันท์
 ถ้าจะจีบก็ได้เลย (2531)
 ทองประกายแสด (2531) รับบท วีระชัย
 2482 นักโทษประหาร (2531) รับบท ร.ท.เผ่าพงศ์ เทพหัสดิน ณ อยุธยา
 เขาชื่อกานต์ (2531) รับบท โตมร
 จากวันที่เหลืออยู่ (2532)
 ส.อ.ว.ห้อง 2 รุ่น 44 (2533) รับบท พงศธร
 เท่ ส้ม อ๋อง (2535) รับบท อ๋อง
พ่อกำลังสาม (2543)
ผู้หญิง 5 บาป (2545)
 คนเล่นของ (2547) รับบท ประธาน
 ผู้หญิง 5 บาป 2 (2553)

ละครโทรทัศน์

ซิตคอม 
 2547 เป็นต่อ รับบทเป็น คุณมานพ (รับเชิญ)
2547 บางรักชอย 9
 2558 - ปัจจุบัน เป็นต่อ New Season รับบทเป็น คุณมานพ คู่กับ ผอูน จันทรศิริ (รับเชิญ)

ผู้จัดละคร 
ผลงานละครโทรทัศน์ทั้งหมดในฐานะผู้จัดละครบริษัท นวประทานพร จำกัด

อ้างอิง 

บุคคลจากกรุงเทพมหานคร
พุทธศาสนิกชนชาวไทย
ชาวไทยเชื้อสายจีน
บุคคลจากโรงเรียนกรุงเทพคริสเตียนวิทยาลัย
บุคคลจากมหาวิทยาลัยกรุงเทพ
บุคคลจากคณะมนุษยศาสตร์ มหาวิทยาลัยหอการค้าไทย
นักแสดงชายชาวไทย
นักแสดงชายชาวไทยเชื้อสายจีน
นายแบบไทย
พรรคภูมิใจไทย
พรรครวมแผ่นดิน
ผู้มีชื่อเสียงทางโทรทัศน์ชาวไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21